Na temelju članka 87. stavka 1. Zakona o prostornom uređenju (Narodne novine, broj 153/13), te članka 35. Statuta Grada Ivanić-Grada (Službeni glasnik Grada Ivanić-Grada, broj 02/14), Gradsko vijeće Grada Ivanić-Grada na svojoj 27. sjednici održanoj dana 04. ožujka 2016. godine donijelo je sljedeću

**O D L U K U**

**O IZMJENAMA I DOPUNAMA ODLUKE O IZRADI IV. IZMJENA I DOPUNA**

**URBANISTIČKOG PLANA UREĐENJA UPU-4**

**ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

**Članak 1.**

U članku 5. stavku 1. Odluke o izradi IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (Službeni glasnik, broj 6/15), (u daljnjem tekstu: Odluka), na kraju prve alineje dodaje se tekst „ili ukidanja“.

U članku 5. stavku 1. Odluke mijenja se osamnaesta alineja tako da glasi:

„-preispitivanje namjene prostora te uvjeta korištenja i načina gradnje na Zelenjaku – sportsko-rekreacijska i gospodarska namjena - preispitivanje odredbi za provođenje i grafičkih prikaza, u cilju omogućavanja realizacije javno društvene namjene - staračkog doma s pratećim sadržajima (ugostiteljski, uslužni, servisni i sl.), veleučilišta, sportsko-rekreacijske namjene i poslovne namjene – pretežito trgovačke“.

U članku 5. stavku 1. Odluke dodaje se alineja dvadesetipet koja glasi:

„- u odredbama za provođenje, vezano za uvjete smještaja građevina društvenih djelatnosti omogućiti izgradnju na građevnoj čestici koja se nalazi uz prometnu površinu širine kolnika najmanje 6,0 m i minimalno jednostranog pješačkog hodnika širine najmanje 1,5 m, uz osiguranje nesmetanog kretanja osoba s poteškoćama u kretanju“.

**Članak 2.**

Ocjenjuje se da ove Izmjene i dopune Odluke o izradi IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški nema utjecaja na zahtjeve javnopravnih tijela zaprimljenih temeljem Odluke o izradi IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (Službeni glasnik, broj 06/15) pa se novi zahtjevi neće pribavljati.

**Članak 3.**

U članku 12. stavku 1., alineji drugoj na kraju se dodaje tekst koji glasi „odnosno 10 dana od stupanja na snagu Odluke o Izmjenama i dopunama Odluke o izradi IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški“.

**Članak 4.**

U svim ostalim dijelovima Odluka o izradi IV. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (Službeni glasnik, broj 06/15) ostaje nepromijenjena.

**Članak 5.**

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Klasa: 021-05/16-01/1 Predsjednik Gradskog vijeća:

URBROJ: 238/10-01/13-16-16

U Ivanić-Gradu, 04. ožujka 2016. Željko Pongrac, pravnik kriminalist